22.4.2022 (Webnoviny.sk) –
Generálny tajomník Organizácie Spojených národov (OSN) António Guterres sa v utorok v Moskve stretne s ruským prezidentom Vladimirom Putinom. Oznámil to Kremeľ, na ktorý sa odvoláva spravodajský portál BBC. Guterres tiež bude mať pracovné stretnutie a obed s ministrom zahraničných vecí Sergejom Lavrovom.
Hovorkyňa generálneho tajomníka Eri Kaneko uviedla, že Guterres dúfa, že rozhovory budú o tom, čo možno urobiť pre nastolenie mieru na Ukrajine. Guterresova kancelária je podľa Kaneko v kontakte aj s ukrajinskou vládou o potenciálnej návšteve.
Zobraziť fotogalériu k článku:
Vojna na Ukrajine (fotografie)
Viac k témam: rusko-ukrajinský konflikt
Zdroj: Webnoviny.sk – Šéf OSN Guterres sa stretne s Putinom a Lavrovom, verí v nastolenie mieru na Ukrajine © SITA Všetky práva vyhradené.